*****

ΚΑΝΟΝΙΣΜΟΣ (ΕΟΚ) αριθ. 1999/88 ΤΗΣ ΕΠΙΤΡΟΠΗΣ

της 6ης Ιουλίου 1988

περί παρεκκλίσεως από τον κανονισμό (ΕΟΚ) αριθ. 1292/81 όσον αφορά τους κανόνες ποιότητας για τα πράσα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1117/88 (2), και ιδίως το άρθρο 2 παράγραφος 2 δεύτερο εδάφιο,

Εκτιμώντας:

ότι οι κανόνες ποιότητας για τα πράσα καθορίστηκαν στο παράρτημα Ι του κανονισμού (ΕΟΚ) αριθ. 1292/81 της Επιτροπής (3) ·

ότι η κτηθείσα πείρα έχει δείξει ότι οι τεχνικές παραγωγής και συγκομιδής δεν επέτρεπαν την πλήρη τήρηση των κριτηρίων όσον αφορά το χρωματισμό και την καθαριότητα όπως έχουν διευκρινισθεί· ότι οι κανόνες ποιότητας πρέπει να λαμβάνουν υπόψη την κατάσταση αυτή·

ότι υπάρχει σημαντική παραγωγή πράσων λεγομένων «πρώιμα» σε ορισμένα κράτη μέλη· ότι οι κανόνες ποιότητας θα πρέπει να λαμβάνουν υπόψη το είδος αυτό των πράσων·

ότι, εξάλλου, είναι σκόπιμο να αποκτηθεί επαρκής πείρα όσον αφορά τα σημεία αυτά πριν τροποποιηθούν οριστικά οι κανόνες αυτοί· ότι είναι σκόπιμο να ορισθεί προσωρινά παρέκκλιση από τους κανόνες ποιότητας για τα πράσα, χωρίς αυτό να επηρεάσει την ποιότητα του προϊόντος·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Θεσπίζεται παρέκκλιση από τις διατάξεις του παραρτήματος Ι του κανονισμού (ΕΟΚ) αριθ. 1292/81 ως ακολούθως:

1. Στον τίτλο ΙΙ «Διατάξεις περί ποιότητας» σημείο Β « Ταξινόμηση»:

α) i) κατηγορία Ι:

- το ακόλουθο κείμενο προστίθεται μετά από το πρώτο εδάφιο:

«Είναι αποδεκτά ίχνη χώματος εντός του περικεκαλυμμένου τμήματος».

- το τελευταίο εδάφιο αντικαθίσταται από το ακόλουθο κείμενο:

«Το ένα τρίτο τουλάχιστον του συνολικού μήκους ή το μισό του περικεκαλυμμένου τμήματος πρέπει να έχει χρώμα άσπρο ως ασπροπράσινο.

Εντούτοις όσον αφορά τα πρώιμα πράσα (1), το άσπρο ως ασπροπράσινο τμήμα πρέπει να αποτελεί τουλάχιστον το ένα τέταρτο του συνολικού μήκους ή το ένα τρίτο του περικεκαλυμμένου τμήματος.

(1) Πράσα απευθείας σποράς τα οποία δεν έχουν μεταφυτευθεί και των οποίων η συγκομιδή πραγματοποιείται από το τέλος του χειμώνα έως την αρχή του καλοκαιριού».

β) ii), κατηγορία ΙΙ:

- το ακόλουθο κείμενο προστίθεται μετά το πρώτο εδάφιο:

«Είναι αποδεκτά ίχνη χώματος εντός του περικεκαλυμμένου τμήματος».

- το τελευταίο εδάφιο αντικαθίσταται από το ακόλουθο κείμενο:

«Για όλα τα είδη πράσων το άσπρο ως ασπροπράσινο τμήμα πρέπει να αποτελεί τουλάχιστον το ένα τέταρτο του συνολικού τμήματος»·

γ) iii), κατηγορία ΙΙΙ, η σημείωση (1) γίνεται (2) και η τελευταία περίπτωση αντικαθίσταται από το ακόλουθο κείμενο:

«- παρουσιάζουν ίχνη χώματος στο εξωτερικό».

2. Στον τίτλο ΙΙΙ «Διατάξεις περί της ταξινομήσεως κατά μέγεθος» σημείο i), το δεύτερο εδάφιο αντικαθίσταται από το ακόλουθο κείμενο:

«Η ελάχιστη διάμετρος καθορίζεται σε 8 mm για τα πρώιμα πράσα και σε 10 mm για τα άλλα πράσα».

3. Στον τίτλο VI «Διατάξεις περί σημάνσεως» σημείο Β «Φύση του προϊόντος», προστίθενται οι ακόλουθοι όροι στην πρόταση:

«. . . ή "πρώιμα πράσα" σε όλες τις περιπτώσεις για αυτό το είδος πράσων».

Άρθρο 2

Ο παρών κανονισμός αρχίζει να ισχύει την 1η Σεπτεμβρίου 1988.

Εφαρμόζεται μέχρι τις 31 Αυγούστου 1989.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 6 Ιουλίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 107 της 28. 4. 1988, σ. 1.

(3) ΕΕ αριθ. L 129 της 15. 5. 1981, σ. 38.